CELEX: 32017R1085
Language: lt
Date: 2017-06-19 00:00:00
Title: 2017 m. birželio 19 d. Komisijos įgyvendinimo reglamentas (ES) 2017/1085, kuriuo iš dalies keičiamas Reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka

20.6.2017   
            
            
               LT
            
            
               Europos Sąjungos oficialusis leidinys
            
            
               L 156/19
            
         KOMISIJOS ĮGYVENDINIMO REGLAMENTAS (ES) 2017/1085
   2017 m. birželio 19 d.
   kuriuo iš dalies keičiamas Reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį,
   kadangi:
   
               (1)
            
            
               2016 m. lapkričio 25 d. pasirašytas Europos Sąjungos ir Brazilijos Federacinės Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą (2) (toliau – Susitarimas). Susitarimą pasirašyti Sąjungos vardu buvo leista Tarybos sprendimu (ES) 2016/1995 (3), o jį sudaryti – Tarybos sprendimu (ES) 2017/730 (4);
            
         
               (2)
            
            
               pagal Susitarimo sąlygas Europos Sąjunga turi 78 000 tonų padidinti dabartinę Brazilijai skirtą ES tarifinę kvotą rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą, taip pat 36 000 tonų padidinti dabartinę ES tarifinę kvotą (bet kurios trečiosios šalies dalį) rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą;
            
         
               (3)
            
            
               kalbant apie 78 000 tonų kiekį, kuris Brazilijai skirtas pagal ES tarifinę kvotą, Susitarime taip pat numatyta, kad Europos Sąjunga autonomiškai turi taikyti ne didesnę nei 11 EUR už toną muito normą per pirmuosius šešerius metus, per kuriuos šis kiekis bus pateiktas, o septintaisiais metais – ne didesnę nei 54 EUR už toną muito normą;
            
         
               (4)
            
            
               Komisijos reglamentu (EB) Nr. 891/2009 (5) leidžiama naudoti tarifines kvotas cukraus, įskaitant Brazilijos ir bet kurios trečiosios šalies kilmės cukrų, sektoriuje ir nustatoma jų administravimo tvarka. Todėl siekiant taikyti Susitarime nustatytas cukraus tarifines kvotas būtina atitinkamai iš dalies pakeisti tą reglamentą;
            
         
               (5)
            
            
               siūlomi pakeitimai turėtų būti taikomi nuo Susitarimo įsigaliojimo dienos;
            
         
               (6)
            
            
               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 891/2009 iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo Susitarimo įsigaliojimo dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  Europos Sąjungos ir Brazilijos Federacinės Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą (OL L 108, 2017 4 26, p. 3).
   
      (3)  2016 m. lapkričio 11 d. Tarybos sprendimas (ES) 2016/1995 dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu (OL L 308, 2016 11 16, p. 1).
   
      (4)  2017 m. balandžio 25 d. Tarybos sprendimas (ES) 2017/730 dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo (OL L 108, 2017 4 26, p. 1).
   
      (5)  2009 m. rugsėjo 25 d. Komisijos reglamentas (EB) Nr. 891/2009, kuriuo leidžiama naudoti tam tikras Bendrijos tarifines kvotas cukraus sektoriuje ir nustatoma jų administravimo tvarka (OL L 254, 2009 9 26, p. 82).
   
      PRIEDAS
      Reglamento (EB) Nr. 891/2009 I priedo „I dalis. CXL lengvatinis cukrus“ pakeičiama taip:
      
         
            „I dalis. CXL lengvatinis cukrus
         
         
                     Trečioji šalis
                  
                  
                     Eilės Nr.
                  
                  
                     KN kodas
                  
                  
                     Kiekiai (tonomis)
                  
                  
                     Kvotos muito norma (EUR/t)
                  
               
                     Australija
                  
                  
                     09.4317
                  
                  
                     1701 13 10  ir 1701 14 10 
                  
                  
                     9 925 
                  
                  
                     98
                  
               
                     Kuba
                  
                  
                     09.4319
                  
                  
                     1701 13 10  ir 1701 14 10 
                  
                  
                     68 969 
                  
                  
                     98
                  
               
                     Bet kuri trečioji šalis
                  
                  
                     09.4320
                  
                  
                     1701 13 10  ir 1701 14 10 
                  
                  
                     289 977  (1)
                     
                  
                  
                     98
                  
               
                     Indija
                  
                  
                     09.4321
                  
                  
                     1701 
                  
                  
                     10 000 
                  
                  
                     0
                  
               
            
         
                     Trečioji šalis
                  
                  
                     Eilės Nr.
                  
                  
                     KN kodas
                  
                  
                     Prekybos metai
                  
                  
                     Kiekiai (tonomis)
                  
                  
                     Kvotos muito norma (EUR/t)
                  
               
                     Brazilija
                  
                  
                     09.4318
                  
                  
                     1701 13 10  ir 1701 14 10 
                  
                  
                     Nuo 2016–2017 iki 2023–2024 m.
                  
                  
                     334 054 
                  
                  
                     98
                  
               
                     09.4318
                  
                  
                     1701 13 10  ir 1701 14 10 
                  
                  
                     Nuo
                     2024–2025 m.
                  
                  
                     412 054 
                  
                  
                     98
                  
               
                     09.4329
                  
                  
                     1701 13 10  ir 1701 14 10 
                  
                  
                     2016–2017 m.
                  
                  
                     19 500 
                  
                  
                     11
                  
               
                     2017–2018 m.
                  
                  
                     78 000 
                  
                  
                     11
                  
               
                     2018–2019 m.
                  
                  
                     78 000 
                  
                  
                     11
                  
               
                     2019–2020 m.
                  
                  
                     78 000 
                  
                  
                     11
                  
               
                     2020–2021 m.
                  
                  
                     78 000 
                  
                  
                     11
                  
               
                     2021–2022 m.
                  
                  
                     78 000 
                  
                  
                     11
                  
               
                     2022–2023 m.
                  
                  
                     58 500 
                  
                  
                     11
                  
               
                     09.4330
                  
                  
                     1701 13 10  ir 1701 14 10 
                  
                  
                     2022–2023 m.
                  
                  
                     19 500 
                  
                  
                     54
                  
               
                     2023–2024 m.
                  
                  
                     58 500 
                  
                  
                     54“
                  
               
      
         (1)  2016–2017 prekybos metais kiekis turi būti 262 977 tonos.